בית הקברות הפרוטסטנטי בהר ציון

בית הקברות הפרוטסטנטי בהר ציון הוא בית קברות פרוטסטנטי, הממוקם בהר ציון שבירושלים. בית הקברות ממוקם סמוך למכון האמריקאי לחקר ארץ הצבי. בבית הקברות נקברו נוצרים בשנים 1848–1982. בבית הקברות נקברו שוטרים בריטים, חללי מלחמת העולם הראשונה ונוצרים אחרים בני התקופה. המצבות בבית הקברות נכתבו במספר שפות – אנגלית, גרמנית, ערבית ואף בעברית ליהודים מומרים. הקבורה בבית הקברות הפרוטסטנטי החלה לאחר שהבישוף המקומי סמואל גובאט קנה את אדמות הסביבה. שנת 1842. במהלך מלחמת העולם הראשונה הוקמה בבית הקברות חלקה צבאית משותפת לחללי צבא הקיסרות הגרמנית וצבא האימפריה האוסטרו-הונגרית. פגיעות בקברים או בקבורה במקום בשנת 1905 הושחתו עשרות קברים בבית הקברות. בשנים 1948–1967 הקו העירוני שכן בסמוך לבית הקברות, מה שמנע מן הכנסיות ששכנו במזרח העיר לקבור בחלקות הפנויות במערב בית הקברות. חלק מן המצבות נהרסו במהלך מלחמת ששת הימים, אך שוקמו לאחריה. בשנת 2013 ארבעה מתפרעים יהודים ביצעו במקום פשע שנאה, השחיתו מציבות ופגעו בסממני דת נוצריים. ב-1 בינואר 2023 שני צעירים בעלי חזות יהודית פרצו למקום והשחיתו יותר משלושים מצבות. במהלך 2023 יזמה חוקרת הנצרות יסכה הרני, יחד עם יד בן צבי ומינהלת חלון להר ציון של המרכז הבין-תרבותי לירושלים, פרויקטים של התנדבות לשיקום בית הקברות.[דרוש מקור] נקברים ידועים בסך הכל קבורים בבית הקברות למעלה מ-1,000 איש. בין האישים הידועים הקבורים במקום ניתן למנות את: ג'יימס לסלי סטרקי יוהאן לודוויג שנלר - מייסד בית היתומים שנלר ארנסט גוסטב שולץ תומאס ג'יימס וילקין הוריישו ספאפורד מיכאל שלמה אלכסנדר פלינדרס פיטרי ג'ון משולם לואיס אנדרוס ד"ר מקס סנדרצקי כריסטופר קוסטיגן - (1810 - 1835), מראשוני חוקרי ים המלח יוהאן רות - (1815 – 1858), זואלוג גרמני ג'יימס לסלי סטרקי קונרד שיק לקריאה נוספת גדעון הרמל, בית הקברות הפרוטסטנטי בהר ציון, אריאל 57-58, תשמ"ח, עמ' 174-185 (מידע בקטלוג רמב"י) אלי שילר, גבריאל ברקאי, חוקרי ארץ ישראל הקבורים בבית הקברות הפרוטסטנטי בהר ציון, אריאל 203, תשע"ג, עמ' 9-28 (מידע בקטלוג רמב"י) קישורים חיצוניים הערות שוליים